# செயற்கை நுண்ணறிவின் வரலாறு

### முறையான பகுத்தறிவு

செயற்கை நுண்ணறிவு என்பது மனித சிந்தனையின் செயல்முறையை எந்திரமயமாக்க முடியும் என்ற கருதுகோளை அடிப்படையாகக் கொண்டது. எந்திரவியல் அல்லது முறைசாரா பகுத்தறிவு பற்றிய ஆய்வு நீண்ட வரலாற்றைக் கொண்டுள்ளது. சீன, இந்திய, கிரேக்க மெய்யியலாளர்கள் அனைவரும் கிமு முதல் ஆயிரமாண்டில் முறையான கட்டமைக்கப்பட்ட கொணர்தல் முறைகளை உருவாக்கினர். அவர்களின் கருத்துக்கள் பல நூற்றாண்டுகளாக, அரிசுட்டாட்டில் (சொற்றொடரின் முறையான பகுப்பாய்வை வழங்கியவர்), யூக்ளிடு ( வடிவவியல் சார்ந்த தனிமங்கள் எனும் நூல் முறையான பகுத்தறிவின் படிமமாக இருந்தது), அல் - குவாரிசுமி (இயற்கணிதத்தை உருவாக்கி , அதற்கு " அல்காரிதம் " என்று பெயரிட்டார்), ஐரோப் பிய அறிஞர்களான ஓக்காம் நகர வில்லியம், தன்சு சுக்கோட்டசு போன்ற மெய்யியலாகளால் முன்னெடுத்து சென்று விரிவாக்கப்பட்டன .  
எசுப்பானிய மெய்யிய்ல் அறிஞர் இரமோன் உலுல் (1232 - 1315) தர்க்கவியலான வழிமுறைகளால் அறிவை உருவாக்க பல *தர்க்கவியல் எந்திரங்களை* உருவாக்கினார். உலுல் தனது எந்திரங்களை இயந்திரம் மூலமே உ ருவாக்கினார். அவற்றை உண்மைகளை இணைக்கக்கூடிய எந்திர நிறுவனங்கள் என்று விவரித்தார். இவற்றை மறுவடிவமைத்த கோட்பிரீடு இலீப்னிட்சு மீது உ லுல்லின் படைப்புகள் பெரும் தாக்கத்தை ஏற்படுத்தின.
17ஆம் நூற்றாண்டில் இலீப்னிசு, தாமசு ஓப்சு, இரெனே தெ கார்த்தெ ஆகியோர் அனைத்து பகுத்தறிவு சிந்தனைகளையும் இயற்கணிதம் அல்லது வடிவியல் போல முறையானதாக மாற்றுவதற்கான சாத்தியக்கூறுகளை ஆராய்ந்தனர். ஹோப்ஸ் *லெவியாதனில்* , " காரணம் என்பது கணக்கீடு தவிர வேறில்லை" என எழுதினார். லீப்னிஸ் பகுத்தறிவின் அனைத்துப்பொது பான்மையைக் கற்பனை செய்தார். இது வாதத்தை கணக்கீடாகக் குறைக்கும் , இதனால் " இரண்டு கணக்காளர்களை விட இரண்டு மெய்யியல் அறிஞரிடையே விவாதம் தேவையில்லை. அவர்கள் பென்சில்களைக் கையிலே எடுத்துக்கொண்டு , (ஒரு நண்பர் தங்களுக்குச் சாட்சியாக இருந்தால்) ஒருவருக்கொருவர் எழுதிச் சொல்லிப் பார்த்தால் போதுமானது. இந்த மெய்யியல் அற்ஞர்கள் செயற்கை நுண்ணறிவு ஆராய்ச்சியின் வழிகாட்டும் நம்பிக்கையாக மாறவல்ல இயற்பியல் குறியீட்டு அமைப்புக் கருதுகோளை வெளிப்படுத்தத் தொடங்கினர்.  
20 ஆம் நூற்றாண்டில் கணிதத் தருக்கவியல் ஆய்வு , செயற்கை நுண்ணறிவை நம்பத்தகுந்ததாக மாற்றும் இன்றியமையாத முன்னேற்றத்தை வழங்கியது. பூலின் *சிந்தனையின்* விதிகள், பிரீஜின் பெகுரிப்சுகிரிப்ட்டு போன்ற படைப்புகள் இதற்கான அடித்தளங்களை அமைத்தன. 1913 ஆம் ஆண்டில் கணிதவியல் நெறிமுறைகள் என்ற நியூட்டனின் தலைசிறந்த படைப்பில் கணிதத்தின் அடித்தளங்களைப் பற்றிய முறையான விளக்குமுறையை இரசலும் வைட்கெடும் முன்வைத்தனர். இரசலின் வெற்றியால் ஈர்க்கப்பட்ட டேவிடு கில்பர்ட்டு , 1920 களின், 1930 களின் கணிதவியலாளர்களுக்குப் பின்வரும் அடிப்படை கேள்விக்குப் பதிலளிக்க அறைகூவல் விடுத்தார். " கணிதப் பகுத்தறிவு அனைத்தையும் முறைப்படுத்தப்பட முடியுமா ?]]
அவர்களுடைய பதில் இரண்டு விதங்களில் வியப்பூட்டுவதாக இருந்தது. முதலில் அவர்கள் கணிதத் தருக்கம் சாதிக்கக்கூடியவற்றுக்கு உண்மையில் வரம்புகள் உள்ளன என்பதை நிறுவினர். ஆனால் இரண்டாவது நூல் ( செநுவுக்கு முதன்மயானது) இந்த வரம்புகளுக்குள் எந்த வகையான கணிதப் பகுத்தறிவையும் எந்திரமயமாக்க முடியும் என்று அவர்களின் பணி பரிந்துரைத்தது. 0 மற்றும் 1, போன்ற எளிய குறியீடுகளை மாற்றும் ஒரு எந்திர சாதனம் கணிதக் குறைப்பின் எந்தவொரு கற்பனையான செயல்முறையையும் பின்பற்ற முடியும் என்று சர்ச் - தூரிங் ஆய்வறிக்கை குறிக்கிறது. முதன்மை நுண்ணறிவு எந்திரம் தூரிங் எந்திரம் ஆகும் - இது ஒரு எளிய கோட்பாட்டியல் கட்டமைப்பாகும் , இது எளிய நுண்ணிலைக் குறியீட்டுக் கையாளுதலின் சாரத்தைக் கைப்பற்றியது. அடா இலவ்லேசு பாபேஜின் எந்திரம் " ஒரு சிந்தனை அல்லது... பகுத்தறிவு எந்திரம் " என்று ஊகித்தார் , ஆனால் " இயந்திரத்தின் திறன்களைப் பற்றி எழும் மிகைப்படுத்தப்பட்ட ழெண்ணக்கருக்களின் சாத்தியத்திற்கு எதிராக பாதுகாப்பது விரும்பத்தக்கது என எச்சரித்தார்.  
முதல் நவீன கணினிகள் இரண்டாம் உலகப் போரின் மிகப்பெரிய எந்திரங்கள் கொன்ராட் சூசின் Z3, ஆலன் தூரிங்கின் கீத் இராபின்சன், கொலோசசு, அடனசாப், பென்சில்வேனியா பல்கலைக்கழகத்தில் பெர்ரி, ஏபிசி, எனியாக்(ENIAC) போன்றனவாகும். இவர்ரில் எனியாக் தூரிங்கின் கோட்பாட்டு அடிப்படையில் ஜான் வான் நியூமனால் உருவாக்கப்பட்டது. இது தான் மிகவும் தாக்கம் மிக்க எந்திரமாகியது.